ในตอนแรกมีอาการคันๆแสบๆค่ะ หลังจากนั้นจะค่อนข้างเจ็บเวลาเดินหรือนั่ง ช่วงหลังๆไม่มีอาการคันแล้วค่ะแต่เจ็บกับแสบ ถ้านั่งยองๆจะไม่เจ็บค่ะ
สวัสดีค่ะ อาการระคายเคือง คัน แสบ บริเวณรูทวารหนักนั้น อาจจะเกิดจาก ริดสีดวงทวาร ซึ่งมีได้หลายระดับ หากยังเป็นไม่มาก อาจจะคลำก้อนได้เฉพาะตอนเบ่งอุจจาระเท่านั้น แต่จะรู้สึกปวดและระคายเคืองทวารหนักได้ สาเหตุอื่นๆเช่น โรคผิวหนังบริเวณทวารหนัก เช่น ผื่นผิวหนังอักเสบ การติดเชื้อราหรือเชื้อแบคทีเรีย พยาธิบางชนิด การมีติ่งเนื้อที่มีการอักเสบที่ทวารหนัก ฝีทวารหนัก แผลที่ทวารหนัก เป็นต้นในเบื้องต้น ควรลดปัจจัยที่อาจส่งผลต่อการเกิดริดสีดวงทวารได้ โดยให้รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระ ไม่ไปจับหรือแกะเกาบริเวณที่เป็นสังเกตอาการ ถ้ายังเจ็บ ระคาย คันเยอะ มีเลือดออกปนมากับอุจจาระร่วมด้วย ควรไปพบแพทย์เพื่อตรวจเพิ่มเติมต่อไป